## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

82. schôdza

Číslo: CRD-2145/2018

509

**U z n e s e n i e**

**Ústavnoprávneho výboru Národnej rady Slovenskej republiky**

**z 22. januára 2019**

k vládnemu návrhu zákona o neprimeraných podmienkach v obchode s potravinami   
(tlač 1200)

**Ústavnoprávny výbor Národnej rady Slovenskej republiky**

**A. s ú h l a s í**

s vládnym návrhom zákona o neprimeraných podmienkach v obchode s potravinami (tlač 1200);

**B. o d p o r ú č a**

Národnej rade Slovenskej republiky

vládny návrh zákona o neprimeraných podmienkach v obchode s potravinami (tlač 1200) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre pôdohospodárstvo a životné prostredie.

Róbert Madej

predseda výboru

overovatelia výboru:

Ondrej Dostál

Peter Kresák

## P r í l o h a

**k uzneseniu Ústavnoprávneho**

**výboru Národnej rady SR č. 509**

**z 22. januára 2019**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona o neprimeraných podmienkach v obchode s potravinami (tlač 1200)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **K  § 3**

V § 3 ods. 5 písm. l) sa slová „v predajnej akcii“ nahrádzajú slovami „počas predajnej akcie“.

Pozmeňujúci návrh terminologicky a gramaticky zjednocuje výrazové prostriedky; v § 3 ods. 5 písm. l) zákona sa používa predložka „*počas 14 dní*“.

1. **K  § 3**

V § 3 ods. 5 písm. m) sa za slovo „ako“ vkladá slovo „sú“.

Pozmeňujúci návrh gramaticky spresňuje navrhovaný text.

1. **K  § 3**

V § 3 ods. 5 písm. u) bode 3. v časti vety za bodkočiarkou sa slová „v priebehu“ nahrádzajú slovom „počas“.

Pozmeňujúci návrh terminologicky a gramaticky zjednocuje výrazové prostriedky; v § 3 ods. 5 písm. l) zákona sa používa predložka „*počas 14 dní*“.

1. **K § 5**

V § 5 ods. 3 sa slová „kontrolovanej osoby“ nahrádzajú slovami „kontrolovaného subjektu“.

Pozmeňujúci návrh pojmovo koriguje citované ustanovenie v zmysle pojmov použitých v návrhu zákona (napr. § 4 ods. 1, § 5 ods. 2).

1. **K § 5**

V § 5 ods. 3 sa slová „člena kontrolného orgánu“ a slová „kontrolný orgán“ nahrádzajú slovami „kontrolóra“.

Pozmeňujúci návrh zosúlaďuje terminológiu návrhu zákona v zmysle legislatívnej skratky zavedenej v § 4 ods. 5.

1. **K § 5**

V § 5 ods. 3 sa slovo „vyhodnotenie“ nahrádza slovom „vyhotovenie“.

Pozmeňujúci návrh koriguje zrejmú pojmovú chybu.

1. **K § 9**

V § 9 písm. a) sa na konci pripájajú slová „ktorá súvisí s predmetom kontroly,“.

Pozmeňujúci návrh harmonizuje znenie predmetného ustanovenia so znením § 7 písm. a) návrhu zákona.

1. **K § 12**

V § 12 ods. 10 sa slovo „uhrádza“ nahrádza slovom „znáša“.

Pozmeňujúci návrh pojmovo precizuje citované ustanovenie v zmysle zaužívanej praxe.